**Ny sosial bustadpolitikk- no!**

Norge har gått frå ein bustadpolitikk for alle - til tiltak retta mot marginaliserte grupper. Politikarane prøver å kombinere ein fri bustadmarknad med omsyn til dei mest vanskelegstilte. Ein slik politikk er klientskapande og bidrar til eit auka klasseskilje. Fellesorganisasjonen (FO) vil ha ein ny, sosial bustadpolitikk der visjonen er at alle bur trygt, har ein akseptabel bu standard og betalar buutgifta si med eiga inntekt.

Store grupper av innbyggarane har store problem med å komme inn på bustad marknaden. Det gjeld mange unge, innvandrarar, førstegangsetablerarar, lågløna og personar som skal etablere seg på nytt. Ein slik situasjon kan ikkje aksepterast i 2013.

Auka stønadsordningar for einskildgrupper er naudsynt på kort sikt, men det løyse ikkje utfordringane på lengre sikt. Støtteordningane medverkar til at fleire får auka kjøpekraft og det kan skapa eit auka prispress. Frå 2003 er bustadprisane dobla.

Bustadmarknaden må bli ein del av velferdsstatens virkefelt på nytt. For å bremse bustadkapitalismen må vi gå grunnleggande til verks.

FO tilrår at myndigheitene gjennomfører følgjande:

* Opprett ein regulert marknad for eigebustadar underlagt pris og omsetnadskontroll. Husbanken tilbyr lån med subsidiert rente og lang avbetalingstid til dei som måtte ønske det.
* Bygg utleigebustadar til sjølvkost i regi av kommunar, bustadbyggjelag og ideelle organisasjonar.
* Bygg minst 3000 studentbustadar i året.
* Bustad må bli mindre attraktiv som invisteringsobjekt, innfør tak på rentefrådrag.
* Dei uverdige køande for vanskeligstilte må avviklast. Ein nasjonal plan er naudsynt.

FO Sogn og Fjordane

Årsmøte